Rangers FC

Rangers Football Club er en fodboldklub i Glasgow, Skotland, som spiller i Scottish Premier League, den øverste række i den skotske professionelle fodboldliga. Klubben omtales ofte med navnet Glasgow Rangers, som dog ikke er officielt. Klubbens hjemmebane, Ibrox Stadium, ligger i den sydvestlige del af byen. Rangers har vundet flere ligatitler og trebles end nogen anden klub i verden, idet det er blevet til 55 skotske mesterskaber, 33 skotske FA Cup-sejre og 27 skotske Liga Cup-sejre, og syv gange har klubben vundet alle tre i samme sæson. Rangers var den første britiske klub, der nåede en UEFA-turneringsfinale, og klubben vandt Pokalvindernes Europa Cup i 1972 efter at have tabt finalen to gange i 1961 og 1967. En tredje tabt finale nåede klubben i UEFA Cuppen i 2008 hvor de tog anslået 200.000 tilhængere til Manchester. Rangers har en lang historie med rivalisering med Celtic, og kampene mellem de to Glasgow-klubber er samlet kendt som The Old Firm, af flere kilder betragtet som et af verdens største fodboldmøder. Rangers blev grundlagt i marts 1872 og var en af de 11 oprindelige medlemmer af den skotske fodboldliga. Klubben forblev i den bedste række indtil likvidationen af firmaet The Rangers Football Club PLC, der ejer klubben, i slutningen af sæsonen 2011-12. Med en ny ledelse af firmaet fik klubben adgang til den fjerdebedste række i skotsk fodbold i tide til starten af den følgende sæson, og klubben rykkede op tre gange på fire år, hvorpå de var tilbage i den bedste række i 2016. Flere danske spillere har spillet i Rangers, og den mest kendte af disse er nok Brian Laudrup, der spillede for klubben i fire sæsoner og siden er blevet valgt som en af de elleve bedste i klubben gennem historien. John Greig var også på samme liste, og han vandt en afstemning i 1999 om den største Rangers-spiller nogensinde. Historiske slutplaceringer Nuværende spillertrup Oversigten er opdateret til og med 5. april 2026 Udlånt Cheftrænere En liste over klub cheftrænere siden 1899. Titler Skotsk Premiership (55): 1891, 1899, 1900, 1901, 1902, 1911, 1912, 1913, 1918, 1920, 1921, 1923, 1924, 1925, 1927, 1928, 1929, 1930, 1931, 1933, 1934, 1935, 1937, 1939, 1947, 1949, 1950, 1953, 1956, 1957, 1959, 1961, 1963, 1964, 1975, 1976, 1978, 1987, 1989, 1990, 1991, 1992, 1993, 1994, 1995, 1996, 1997, 1999, 2000, 2003, 2005, 2009, 2010, 2011 og 2021 "'Skotsk First Division (1)'": 2016 "'Skotsk Second Division (1)'": 2014 "'Skotsk Third Division (1)'": 2013 Skotsk FA Cup (33): 1894, 1897, 1898, 1903, 1928, 1930, 1932, 1934, 1935, 1936, 1948, 1949, 1950, 1953, 1960, 1962, 1963, 1964, 1966, 1973, 1976, 1978, 1979, 1981, 1992, 1993, 1996, 1999, 2000, 2002, 2003. 2008 og 2009 Skotsk Liga Cup (27): 1946, 1948, 1960, 1961, 1963, 1964, 1970, 1975, 1977, 1978, 1981, 1983, 1984, 1986, 1987, 1988, 1990, 1992, 1993, 1996, 1998, 2002, 2003, 2005, 2008, 2010 og 2011 Pokalvindernes Europa Cup (1): 1972 Kendte spillere Brian Laudrup Barry Ferguson Kris Boyd David Weir Andy Goram Stuart McCall Graeme Souness Alex Ferguson Gordon Durie Ally McCoist Basile Boli Gennaro Gattuso Paul Gascoigne Chris Woods Dado Pršo Nacho Novo Stefan Klos Andrej Kantjelskis Ronald de Boer Frank de Boer Giovanni van Bronckhorst Danske spillere Carl "Skomager" Hansen Jørn Sørensen Kai Johansen Jan Bartram Brian Laudrup Erik Bo Andersen Jesper Christiansen Peter Løvenkrands Bajram Fetai Mohammed Diomande Referencer Eksterne henvisninger Rangers F.C.'s officielle hjemmeside Arkiveret 16. maj 2009 hos Wayback Machine